Silesië - Wikipedia
streek in Oos-Middel-Europa
Die historiese grense van Silesië
Van links na regs: die huidige Poolse woiwodskappe Neder-Silesië, Opole en Silesië
Silesië (Schläsing in Silesiese Duits, Schlesien in Duits, Slezsko in Tsjeggies en Śląsk in Pools, byvoeglike naamwoord Silesies) is 'n streek in Oos-Middel-Europa aan weerskante van die rivier die Oder in die suidweste van Pole en die noorde van Tsjeggië. Dit is hoofsaaklik 'n nywerheidstreek met steenkoolmyne en metaalnywerhede.
Die Pruisiese provinsie Silesië, wat later in die provinsies Bo- en Neder-Silesië verdeel is, het met die stigting van die Duitse Ryk in 1871 die mees suidoostelike landsdeel van Duitsland geword. Die grootste deel van Silesië het in 1945 volgens die besluite van die Konferensie van Potsdam onder voorlopige Poolse administrasie gekom, maar is in administratiewe opsig de facto by Pole ingelyf. In 1992 het hierdie inlywing ook 'n volkeregtelike basis gekry. Die voormalige Silesië strek tans hoofsaaklik oor die Poolse woiwodskappe Silesië, Neder-Silesië en Opole. Klein gedeeltes van Silesië maak deel uit van die woiwodskappe Lebus, Groot-Pole en Klein-Pole, Duitsland en Tsjeggië.
Die Duitse Demokratiese Republiek het die huidige Poolse oosgrens reeds in 1950 met die Ooreenkoms van Görlitz erken, die Bondsrepubliek Duitsland indirek met die Warskouse Verdrag van 1972 en finaal met die Pools-Duitse Grensooreenkoms van 1990.
Crystal, David (ed.); The Cambridge Encyclopedia; Cambridge University Press; Cambridge; 1994.
Ontsluit van "https://af.wikipedia.org/w/index.php?title=Silesië&oldid=1887444"
Last edited on 16 Januarie 2019, at 12:00